# Del B Norsk sidemål 10. trinn (NOR0215)

# – Eksempeloppgave 2014

## Oppgave B1

Ikkje vent på ein helt og Folkets helter i førebuingsmateriellet presenterer ulike heltetypar.

**Skriv ein tekst der du beskriv ein person mange ser på som helt, og korleis han eller ho blir dyrka. Er du einig eller ueinig i at denne personen har fått heltestatus?**

**Argumenter for synspunkta dine.**

## Justin Bieber forgudes til det ekstreme

De fleste av oss har vel i løpet av de siste årene hørt navnet Justin Bieber nevnt i media. Imidlertid er det noen av oss som bryr oss mer om ham enn det andre gjør. Da sikter jeg til tenåringsjentene verden over som sammen kaller seg "Beliebers".

Ungdommer har til alle tider hatt forbilder og rollemodeller, og alle artister og kunstnere har fans. Men i den grad disse fansene dyrker sitt idol, vil man kunne kalle det forgudelse. Han blir det eneste de tenker på, og det største målet de har i livet er å møte ham, eller aller helst; å bli fru Bieber.

De fansene som klarer å skaffe seg billetter til konsertene hans før de blir utsolgt, drar for å se ham med livet som innsats. Konsertene hans blir rene dødsfellene. Arenaene blir overfylte med tenåringsjenter som flyr rundt og hyler og skriker. Det er så trangt at man hele tiden står i fare for å bli kvalt eller trampet i hjel av opprømte, hysteriske jentunger som er fullstendig i ekstase.

Hvis man spør "Beliebersene" om hvorfor de er så oppslukte, vil man av mange få svaret: "Han reddet livet mitt". Ikke i form av at han reddet dem ut

av et brennende hus, eller hentet dem opp av vannet da de holdt på å drukne, men at han hjalp dem gjennom en tung periode i livet. Det at både jenter og gutter i denne alderen har større og mindre problemer fra tid til annen, er en kjent sak. Og at musikk kan hjelpe på humøret er det liten tvil om. Men at musikken *hans* er den eneste som kan redde noen ut av en tung periode, det stemmer ikke. At du blir i bedre humør av musikk skyldes ikke bare musikken, men også at du selv faktisk klarer å kvitte deg med de vonde tankene som plager deg. Og når du selv har klart å bli kvitt tankene, så har du vel egentlig reddet deg selv? Du hørte kanskje på noen av sangene hans i perioden da ting begynte å bli bedre, men han satt jo aldri ved siden av deg for å hjelpe deg med å snakke ut om det hele.

Mange unge jenter er ikke bare blitt lykkeligere etter at de fikk øynene opp for gutten. Tvert i mot. Da tenåringsidolet, i likhet med så mange andre, ble tatt for å røyke weed, brøt en farsott løs verden over. I dyp frustrasjon, tydde mange "Beliebers" til selvskading for å få Bieber til å slutte med røykingen. Faktisk, skjedde det også ett selvmord i forbindelse med affæren som ble kjent som "Cut for Bieber".

Jeg har ikke tenkt til å gi Bieber skylda for at jentene kuttet seg, for det er mange før ham som har røyket weed. Å kutte seg valgte de selv å gjøre. Det hele viser bare hvor ekstremt "Belieber"-miljøet er. Siden når ble det verdt å skade seg selv for å få en kjendis man aldri har møtt til å slutte med å røyke weed? For all del, å ha helter og rollemodeller er bra, men som vi vet, ekstremisme leder til fare.